Tilpasninger i energirenoveringsprojektet Aa+ 
BESLUTNING 
Cecilie Ravn, Frede Gregersen, Brian Laursen og Ronni Holm kunne tiltræde indstillingen i 
overensstemmelse med Magistratens anbefaling.  
 
Christopher Karlsen kunne tiltræde indstillingen med bemærkning om, at det er en fælles kommunal opgave, 
og at byrådet skal fastsætte rammerne for investeringerne.  
 
Michala Mogensen og Elias Vestergaard var forhindrede i at deltage i udvalgets behandling af sagen.  
Tilpasninger i projektet ”Aa+ Energirenovering af Aarhus Kommunes Bygninger” på grund af ændrede 
forudsætninger m.v. 
RESUMÉ 
Byrådet besluttede i 2013 at iværksætte en omfattende energirenovering af [adresse] bygninger. 
Projektets mål er dels at reducere energiforbruget i bygningerne, svarende til en reduktion af CO2-udledningen 
med 40 %; dels at opnå økonomiske gevinster gennem energibesparelser. Det er desuden et mål at medvirke 
til at sikre lokal beskæftigelse gennem Aa+.   
 
Projektet bidrager herved til at sikre Aarhus-målet om CO2-neutralitet i 2030, jf. byrådets godkendelse den 22. 
oktober 2014.    
 
Analyser har vist, at [adresse] kan energirenovere ca. 1,3 mio. m2, dvs. 400.000 m2 mere end 
tidligere forudsat. Samtidig er der sket ændringer i en række andre forudsætninger, således at det samlede 
anlægsinvesteringsniveau nu skønnes at blive ca. 214 mio. kr.; dvs. 202 mio. kr. lavere end tidligere forudsat. 
Det skyldes først og fremmest ændret lovgivning vedrørende solceller. Som følge heraf foreslås projektets mål 
for CO2-reduktioner reduceret med 10 procentpoint; fra 40 % til 30 %.    
 
Indstillingen behandler herudover en række væsentlige ændringer og præciseringer i forhold til det oprindelige 
projektgrundlag, som fordrer Byrådets godkendelse. 
INDSTILLING 
At 1) målet om CO2-reduktion nedjusteres med 10 procentpoint, med henvisning til ændret lovgivning for 
opsætning af solceller.    
 
At 2) projektøkonomien vurderes på ejendomsniveau, således, at projektets fokus fortsat er at reducere 
energiforbruget/CO2-besparelser under hensyntagen til en samlet økonomisk rentabilitet på ejendomsniveau. 
Projektet bidrager herved til at sikre Aarhus-målet om CO2-neutralitet i 2030, jf. byrådets godkendelse den 22. 
oktober 2014.    
 
At 3) allerede afsatte genopretningsmidler kan anvendes til at finansiere Aa+ tiltag, hvor bygningsdele eller 
tekniske installationer falder ind under definitionen på genopretning som beskrevet i [adresse] 
Silje Thygesen 2012.    
 
At 4) renten ved finansiering som driftsfinansieret anlæg som en enkeltstående undtagelse fastsættes til 1 %. 
Dette gælder også allerede iværksatte tiltag.    
 
At 5) finansieringsperioden som udgangspunkt er maksimalt 15 år, men kan forlænges til op til 25 år for 
udvalgte projekter.    
 
At 6) det fastholdes, at implementeringsomkostninger vedrørende Aa+ skal finansieres af 
magistratsafdelingerne; jf. den oprindelige byrådsbeslutning om at igangsætte Aa+.    
 
At 7) støttemidler fra EU's ELENA-program fordeles mellem magistratsafdelingerne i forhold til afholdte 
udgifter til rådgivning m.v.  
Sagens forløb 
23-03-2015 Borgmesterens Afdelings påtegning 
Fremsendes til Magistraten. Borgmesterens Afdeling har ingen bemærkninger til indstillingen. 
07-04-2015 Magistraten 
Fremsendes til [adresse] med bemærkning, at Magistraten i mødet den 7. april 2015 anbefaler, at byrådet 
tiltræder Magistratsafdelingen for Teknik og Miljøs indstilling af 25. marts 2015. 
 
Magistraten anbefaler, at det i et nyt at-punkt præciseres, at det er den enkelte bygningsejer, der træffer beslutning 
om konkrete tiltag. 
15-04-2015 [adresse] 
Fremsendes til Teknisk Udvalg til behandling i henhold til beslutning i byrådets møde den 15. april 2015 
27-04-2015 Teknisk Udvalg 
Cecilie Ravn, Frede Gregersen, Brian Laursen og Ronni Holm kunne tiltræde indstillingen i 
overensstemmelse med Magistratens anbefaling.  
 
Christopher Karlsen kunne tiltræde indstillingen med bemærkning om, at det er en fælles kommunal opgave, og at 
byrådet skal fastsætte rammerne for investeringerne.  
 
Michala Mogensen og Elias Vestergaard var forhindrede i at deltage i udvalgets behandling af sagen. 
06-05-2015 [adresse] 
Beslutning ikke frigivet 
